**RÁMCOVÁ DISTRIBUČNÁ ZMLUVA č.** [●]

|  |  |
| --- | --- |
| **Prevádzkovateľ:** | **CTP Energy SK, spol. s r.o.** |
| Sídlo: | Laurinská 18, Bratislava-Staré Mesto 811 01  |
| Korešpondenčná adresa: | [●] |
| Zapísaná v Obchodnom registri Mestského súdu Bratislava III, oddiel: Sro, vložka č.: 157268/B |
| Konajúci: | [●] |
| Osoba splnomocnená konať vo veciach zmluvných: | [●] |
| Kontakt: | Tel.: [●] e-mail: [●] |
| IČO: | 54 305 373 |
| IČ DPH: | SK2121622767 |
| DIČ: | 2121622767 |
| Bankové spojenie: | [●] |
| Číslo účtu: | [●] |
| SWIFT (BIC): | [●] |
| IBAN: | [●] |

 (ďalej len „**Prevádzkovateľ**“) a

|  |  |
| --- | --- |
| **Dodávateľ elektriny:** | **MAGNA ENERGIA a.s.** |
| Sídlo: | Nitrianska 18/7555, 921 01 Piešťany |
| Korešpondenčná adresa: | Nitrianska 18/7555, 921 01 Piešťany |
| Zapísaná v Obchodnom registri Okresného súdu Trnava, Oddiel: Sa, Vložka č.: 10626/T |
| Konajúci: | Martin Ondko, predseda predstavenstva |
| Osoba splnomocnená jednať vo veciach zmluvných: | [●] |
| Kontakt: | Tel.: [●] e-mail: [●] |
| IČO: |  35 743 565 |
| IČ DPH: | [●] |
| DIČ: | [●] |
| Bankové spojenie: | [●] |
| Číslo účtu: | [●] |
| SWIFT (BIC): | [●] |
| IBAN: | [●] |

(ďalej len „**Dodávateľ**“), za nasledovných podmienok uzatvárajú túto Rámcovú distribučnú zmluvu.

## **ÚVODNÉ USTANOVENIA**

* 1. Táto rámcová distribučná zmluva (ďalej len „**Zmluva**“) je uzatvorená medzi Prevádzkovateľom a Dodávateľom (ďalej spoločne len „**Zmluvné strany**“) v zmysle ustanovení § 269 ods. 2 zákona č. 513/1991 Zb. Obchodný zákonník, podľa § 26 ods. 5 zákona č. 251/2012 Z. z. o energetike (ďalej len „**Zákon o energetike**“) a príslušných ustanovení vyhlášky Úradu pre reguláciu sieťových odvetví č. 207/2023 Z. z. ktorou sa (okrem iného) ustanovujú pravidlá pre fungovanie vnútorného trhu s elektrinou (ďalej len „**Pravidlá trhu**“) vrátane obchodných podmienok pre rámcovú distribučnú zmluvu, ktoré sú ustanovené v Prílohe č. 1 Pravidiel trhu a obchodných podmienok k rámcovej distribučnej zmluve (ďalej len „**Obchodné podmienky**“), ktoré sú súčasťou platného prevádzkového poriadku Prevádzkovateľa (ďalej len „**Prevádzkový poriadok**“) a Technických podmienok prístupu a pripojenia do sústavy a siete a pravidiel prevádzkovania sústavy a siete Prevádzkovateľa (ďalej len „**Technické podmienky**“), ktoré sú zverejnené na webovom sídle Prevádzkovateľa. Dodávateľ vyhlasuje, že sa oboznámil s Pravidlami trhu, Prevádzkovým poriadkom a Technickými podmienkami, ktoré tvoria neoddeliteľnú súčasť tejto Zmluvy, čo potvrdzuje podpisom tejto Zmluvy a že tieto sa zaväzuje dodržiavať. Dodávateľ podpisom Zmluvy zároveň potvrdzuje, že berie na vedomie, že Prevádzkový poriadok a Technické podmienky vrátane ich zmien, s ktorými je Dodávateľ povinný sa oboznamovať, sú dostupné aj na webovom sídle Prevádzkovateľa a z uvedeného dôvodu nemusia byť priložené v listinnej podobe k tejto Zmluve.
	2. Zmluvou sa upravujú vzájomné práva a povinnosti medzi Prevádzkovateľom a Dodávateľom, ktorý zabezpečuje odberateľom elektriny pripojeným do miestnej distribučnej sústavy Prevádzkovateľa (ďalej len „**MDS**“) dodávku elektriny vrátane súvisiacich služieb, a to na základe zmlúv o združenej dodávke elektriny uzavretých medzi Dodávateľom a jeho odberateľmi elektriny (ďalej len „**Zmluva o združenej dodávke elektriny**“), ktorí sa nachádzajú v bilančnej skupine Dodávateľa.

## **PREDMET ZMLUVY**

* 1. Predmetom tejto Zmluvy je záväzok Prevádzkovateľa zabezpečiť prístup do MDS, distribúciu elektriny a súvisiace regulované služby pre odberné miesta odberateľov elektriny, ktoré sú pripojené do MDS Prevádzkovateľa, a s ktorými Dodávateľ uzatvoril Zmluvu o združenej dodávke elektriny, a to po splnení podmienok vymedzených v Prevádzkovom poriadku a v Technických podmienkach.
	2. Podmienkou pre poskytnutie distribúcie elektriny v MDS Prevádzkovateľa pre odberné miesta podľa článku III. tejto Zmluvy je platná zmluva o pripojení, ktorú pre tieto odberné miesta príslušný odberateľ elektriny uzatvoril s Prevádzkovateľom.
	3. Dodávateľ sa zaväzuje dodržiavať podmienky uvedené v tejto Zmluve, Prevádzkovom poriadku, Technických podmienkach a Obchodných podmienkach, a uhradiť Prevádzkovateľovi riadne a včas cenu za prístup do MDS a distribúciu elektriny, vrátane ostatných sieťových služieb a ostatných regulovaných platieb a poplatkov súvisiacich s distribúciou elektriny vyplývajúcich z rozhodnutí Úradu pre reguláciu sieťových odvetví (ďalej len „**ÚRSO**“), príslušných všeobecne záväzných právnych predpisov a cenníkov Prevádzkovateľa. Zmluvné strany sú povinné uhradiť riadne a včas všetky svoje finančné záväzky vyplývajúce z tejto Zmluvy.
	4. Predmetom tejto Zmluvy je aj úprava ďalších vzájomných práv a povinností Prevádzkovateľa a Dodávateľa, ktoré súvisia s prístupom a distribúciou elektriny do odberných miest zákazníkov Dodávateľa v MDS Prevádzkovateľa.

## **ŠPECIFIKÁCIA ODBERNÝCH MIEST DODÁVATEĽA**

* 1. Zmluvné strany sa dohodli, že Prevádzkovateľ bude poskytovať služby distribúcie elektriny a súvisiace služby do odberných miest v MDS, ktorých zoznam je uvedený v Prílohe č. 1 k tejto Zmluve. Dodávateľ týmto vyhlasuje, že sa s údajmi o svojich odberných miestach oboznámil a podpisom Zmluvy potvrdzuje ich aktuálnosť a správnosť.
	2. V Prílohe č. 1 k tejto Zmluve je zároveň pre každé odberné miesto Dodávateľa dohodnutá maximálna rezervovaná kapacita (ďalej len „**MRK**“) a rezervovaná kapacita (ďalej len „**RK**“) uvedená v Prílohe č. 1 k tejto Zmluve.
	3. Dodávateľ informuje podľa technickej špecifikácie Prevádzkovateľa o každej zmene technických alebo netechnických údajov odberného miesta odberateľa elektriny uvedeného v Prílohy č. 1 tejto Zmluvy, a to bezodkladne po tom, ako sa o týchto skutočnostiach dozvie. Ak Dodávateľ neinformuje Prevádzkovateľa podľa prvej vety, má Prevádzkovateľ právo uplatniť proti Dodávateľovi elektriny zmluvnú pokutu 10 eur za každé dotknuté odberné miesto.
	4. Oznamovanie zmien zo strany Dodávateľa Prevádzkovateľovi ohľadom identifikačných údajov odberného miesta, zániku odberného miesta, vzniku nového odberného miesta Dodávateľa, ako aj iné procesy týkajúce sa odberných miest sú bližšie upravené v Pravidlách trhu a v Prevádzkovom poriadku.

## **ĎALŠIE PODMIENKY POSKYTOVANIA PRÍSTUPU DO DISTRIBUČNEJ SÚSTAVY A DISTRIBÚCIE ELEKTRINY**

* 1. Dodávateľ je povinný plniť povinnosti podľa Zmluvy, platného Prevádzkového poriadku, Technických podmienok, Obchodných podmienok a tiež povinnosti, ktoré mu ukladá Zákon o energetike, Pravidlá trhu a iné príslušné všeobecne záväzné právne predpisy. Zmluvné strany sa dohodli, že Dodávateľ je povinný pri uzatváraní Zmluvy o združenej dodávke elektriny pre odberné miesta v MDS Prevádzkovateľa používať prílohu ohľadom technickej špecifikácie odberného miesta obsahujúcu minimálne tie údaje, ktoré sú uvedené v Prílohe č. 1 tejto Zmluvy.
	2. V prípade prekročenia dohodnutej hodnoty MRK alebo RK má Prevádzkovateľ voči Dodávateľovi nárok na úhradu príslušných platieb (taríf) za prekročenie MRK alebo RK, a to vo výške a za podmienok vyplývajúcich z príslušného cenového rozhodnutia ÚRSO.
	3. Prevádzkovateľ je oprávnený obmedziť, prerušiť alebo ukončiť distribúciu elektriny v prípadoch uvedených v platných právnych predpisoch (najmä v Zákone o energetike). Prevádzkovateľ je v prípade plánovanej odstávky povinný oznámiť odberateľom elektriny, ktorých odberné miesta sú zaradené v zozname odberných miest Dodávateľa v prílohe č. 1 tejto Zmluvy, ako aj Dodávateľovi, začiatok a dobu trvania plánovanej odstávky, najneskôr 15 dní pred začiatkom plánovaného obmedzenia alebo prerušenia distribúcie elektriny.
	4. Ak odberateľ elektriny, ktorý v príslušnom odbernom mieste odoberá elektrinu od Dodávateľa na základe Zmluvy o združenej dodávke elektriny bude odoberať elektrinu v rozpore s uzatvorenou Zmluvou o združenej dodávke elektriny, môže Dodávateľ požiadať písomne Prevádzkovateľa o prerušenie distribúcie elektriny do príslušného odberného miesta. O zaslaní takejto žiadosti je Dodávateľ povinný včas informovať aj dotknutého odberateľa elektriny. Prevádzkovateľ je povinný po obdržaní takej žiadosti od Dodávateľa najneskôr do dvoch pracovných dní (pri odberateľovi elektriny v domácnosti do štyroch pracovných dní) prerušiť distribúciu elektriny v požadovanom rozsahu do odberného miesta uvedeného v žiadosti Dodávateľa a súčasne potvrdiť Dodávateľovi prerušenie distribúcie elektriny. Pokiaľ v príslušnej žiadosti Dodávateľa chýba niektorý z nasledovných údajov: identifikácia odberného miesta, dôvod prerušenia distribúcie elektriny alebo obnovenia distribúcie elektriny, Prevádzkovateľ prerušenie distribúcie elektriny alebo obnovenie distribúcie nie je povinný vykonať. Prevádzkovateľ je povinný postupovať v súlade so žiadosťou Dodávateľa o prerušenie distribúcie elektriny alebo o obnovenie distribúcie elektriny iba vo vzťahu k odberným miestam Dodávateľa uvedeným v Prílohe č. 1 tejto Zmluvy.
	5. Ak pominú dôvody na prerušenie distribúcie elektriny do odberného miesta v zmysle predchádzajúceho odseku 4.4 Zmluvy, zašle Dodávateľ písomnú žiadosť Prevádzkovateľovi o obnovenie distribúcie elektriny do tohto odberného miesta, v ktorom bola prerušená distribúcia elektriny. O zaslaní takejto žiadosti je Dodávateľ povinný včas informovať aj dotknutého odberateľa elektriny. Prevádzkovateľ je povinný obnoviť distribúciu elektriny do dotknutého odberného miesta najneskôr do jedného pracovného dňa po obdržaní takej žiadosti Dodávateľa.
	6. V prípade, že odberateľ elektriny zabráni alebo neumožní Prevádzkovateľovi alebo ním poverenej osobe prístup k určenému meradlu a k odbernému elektrickému zariadeniu tak, aby mohol Prevádzkovateľ vykonať obmedzenie alebo prerušenie distribúcie elektriny alebo obnovenie distribúcie elektriny v lehote podľa odseku 4.4 alebo 4.5 tejto Zmluvy, Prevádzkovateľ požadované obmedzenie alebo prerušenie distribúcie elektriny alebo obnovenie distribúcie elektriny v uvedených lehotách nevykoná. O tejto skutočnosti je Prevádzkovateľ povinný bezodkladne informovať elektronickým spôsobom Dodávateľa na príslušnú e-mailovú adresu Dodávateľa uvedenú v prílohe č. 2 tejto Zmluvy spolu so žiadosťou o poskytnutie súčinnosti. Zmluvné strany sa dohodli, že v takomto prípade sa lehoty na obmedzenie alebo prerušenie distribúcie elektriny alebo obnovenie distribúcie elektriny podľa odseku 4.4 a 4.5 Zmluvy primerane predĺžia o čas, kým bude Prevádzkovateľovi alebo ním poverenej osobe umožnený prístup k určenému meradlu a k odbernému elektrickému zariadeniu na odbernom mieste Dodávateľa, ktorého sa obmedzenie alebo prerušenie distribúcie elektriny alebo obnovenie distribúcie elektriny týka, ak sa Prevádzkovateľ a Dodávateľ nedohodnú inak.
	7. Prevádzkovateľ nie je povinný skúmať oprávnenosť dôvodu žiadosti Dodávateľa podľa odseku 4.4 alebo 4.5 Zmluvy a nezodpovedá za škodu, ktorá môže vzniknúť odberateľovi elektriny alebo Dodávateľovi v súvislosti s prerušením alebo obnovením distribúcie elektriny vykonaných na základe žiadosti Dodávateľa a v súlade s ňou. Dodávateľ sa zaväzuje v zmysle § 725 a nasl. Obchodného zákonníka odškodniť Prevádzkovateľa za akúkoľvek škodu, ktorú si voči nemu uplatní odberateľ elektriny v súvislosti s prerušením alebo obnovením distribúcie elektriny podľa odseku 4.4 alebo 4.5 Zmluvy.
	8. Ak odberateľ elektriny odoberá v odbernom mieste Dodávateľa elektrinu s určeným meradlom, ktoré nezaznamenáva alebo nesprávne zaznamenáva odber elektriny v dôsledku neoprávneného zásahu odberateľa elektriny alebo inej osoby, t.j. ide o neoprávnený odber elektriny v zmysle § 46 ods. 1 písm. b) až písm. d) Zákona o energetike, je Prevádzkovateľ oprávnený prerušiť distribúciu elektriny do dotknutého odberného miesta, pričom v takom prípade je Prevádzkovateľ povinný túto skutočnosť oznámiť odberateľovi elektriny a Dodávateľovi, na ktorého odbernom mieste bola prerušená distribúcia elektriny v dôsledku takéhoto neoprávneného odberu. Prevádzkovateľ je oprávnený v takom prípade vyúčtovať odberateľovi elektriny škodu vzniknutú neoprávneným odberom elektriny vo faktúre za náhradu škody pri neoprávnenom odbere (z titulu náhrady škody pri neoprávnenom odbere), ktorú vypočíta v súlade s vyhláškou Ministerstva hospodárstva SR č. 292/2012 Z. z., ktorou sa ustanovuje spôsob výpočtu škody spôsobenej neoprávneným odberom elektriny. Prevádzkovateľ je oprávnený opätovne pripojiť dotknuté odberné miesto Dodávateľa až po úhrade vypočítanej škody odberateľom elektriny alebo po odstránení príčin neoprávneného odberu. Prevádzkovateľ je po opätovnom pripojení odberného miesta povinný informovať Dodávateľa spolu s uvedením termínu jej obnovenia.
	9. Ak odberateľ elektriny odoberá v odbernom mieste Dodávateľa elektrinu s určeným meradlom, ktoré bez neoprávneného zásahu odberateľa elektriny nezaznamenáva alebo nesprávne zaznamenáva odber elektriny, t. j. nejde o neoprávnený odber elektriny podľa Zákona o energetike a Pravidiel trhu, Prevádzkovateľ, ktorý túto skutočnosť zistí, je povinný bezodkladne oznámiť tento stav a termín výmeny určeného meradla príslušnému odberateľovi elektriny. V prípade, ak Prevádzkovateľ distribučnej sústavy potrebuje vymeniť určené meradlo spôsobom vyžadujúcim prerušenie distribúcie elektriny, Prevádzkovateľ distribučnej sústavy je oprávnený prerušiť distribúciu elektriny do takého odberného miesta Dodávateľa na nevyhnutne potrebný čas.
	10. V prípade prerušenia distribúcie elektriny je Prevádzkovateľ oprávnený účtovať' Dodávateľovi cenu za distribúciu elektriny až do momentu, kým nedôjde k prerušeniu distribúcie elektriny do odberného miesta Dodávateľa, a od momentu obnovenia distribúcie elektriny podľa tohto článku Zmluvy.
	11. Zmluvné strany sa dohodli, že konkrétnu distribučnú sadzbu pre odberné miesta Dodávateľa priraďuje Prevádzkovateľ, a to v prílohe č. 1 tejto Zmluvy. V prípade ak Prevádzkovateľ pre odberné miesto Dodávateľa nepriradí konkrétnu distribučnú sadzbu, má potom právo na jej priradenie (výlučne pre dané nepriradené odberné miesto) Dodávateľ, a to prostredníctvom písomného oznámenia doručeným na e-mailovú adresu Prevádzkovateľa uvedenú v záhlaví tejto Zmluvy.
	12. Zmluvné strany sa dohodli, že sa budú navzájom informovať o všetkých skutočnostiach, pri ktorých majú vedomosť, že by mohli viesť ku škodám a usilovať sa hroziace škody spoločným postupom odvrátiť.

## **CENA ZA SLUŽBY PREVÁDZKOVATEĽA, PREDDAVKY A PLATOBNÉ PODMIENKY**

* 1. Cena za prístup do MDS a distribúciu elektriny, ako aj ceny za ostatné služby poskytované podľa tejto Zmluvy Dodávateľovi, sú určené na základe príslušných cenových rozhodnutí ÚRSO. V prípade zmeny príslušných rozhodnutí ÚRSO, alebo zavedenia nových poplatkov alebo nových daní príslušnými orgánmi na území Slovenskej republiky, ktoré sa týkajú plnenia podľa tejto Zmluvy a ktoré Prevádzkovateľ nebude môcť ovplyvniť, sa Zmluvné strany dohodli, že Prevádzkovateľ distribučnej sústavy má právo požadovať od Dodávateľa ich úhradu a Dodávateľ sa zaväzuje ich uhradiť a to odo dňa ich účinnosti. Prevádzkovateľ je oprávnený požadovať od Dodávateľa úhradu aj ďalších platieb vyplývajúcich zo všeobecne záväzných právnych predpisov (napríklad odvod do jadrového fondu) alebo z rozhodnutí ÚRSO.
	2. Pri zmene cenníka Prevádzkovateľ zašle najmenej 30 dní pred jeho účinnosťou nový cenník Dodávateľovi a zároveň ho uverejní na svojom webovom sídle. Ak medzi nadobudnutím účinnosti rozhodnutia ÚRSO a účinnosťou cenníka schváleného ÚRSO je menej ako 30 dní, považuje sa táto povinnosť za dodržanú, ak Prevádzkovateľ uverejní schválený cenník na svojom webovom sídle najneskôr tri dni po doručení rozhodnutia ÚRSO a informuje o tom Dodávateľa prostredníctvom elektronickej komunikácie alebo spôsobom upraveným v príslušnej technickej špecifikácii. Prevádzkovateľ fakturuje Dodávateľovi elektriny nové ceny odo dňa účinnosti zmeny cenníka Prevádzkovateľa.
	3. Dodávateľ je povinný platiť Prevádzkovateľovi v priebehu fakturačného obdobia za prístup do MDS a distribúciu elektriny (ako aj ostatné služby poskytované podľa tejto Zmluvy) pravidelné preddavkové platby (ďalej len „**Preddavky**“) a to podľa rozpisu platieb, ktorý tvorí prílohu č. 3 tejto Zmluvy (ďalej len „**Rozpis preddavkov**“). Suma jednotlivých Preddavkov je stanovená vo výške [●] % predpokladanej platby za plnenia predmetu tejto Zmluvy (t. j. služby prístupu a distribúcie a ostatné distribučné služby) za daný fakturačný mesiac. Pre určenie sumy predpokladanej mesačnej platby Preddavku je určujúca história mesačnej spotreby alebo predpokladaná mesačná spotreba odberných miest priradených k Zmluve.
	4. Zmluvné strany sa výslovne dohodli, že Prevádzkovateľ má právo jednostranne zmeniť sumy Preddavkov kedykoľvek počas trvania tejto Zmluvy (a to aj v priebehu fakturačného obdobia a opakovane) a bez potreby uzatvorenia dodatku k tejto Zmluve, ak v priebehu fakturačného obdobia dôjde k zmene (čo i len jedného z nasledovných): (i) tarify za distribúciu elektriny, (ii) počtu odberných miest zásobovaných Dodávateľom priradených k Zmluve, (iii) charakteru odberu elektriny v ktoromkoľvek odbernom mieste Dodávateľa priradenému k tejto Zmluve alebo budú naplnené podmienky podľa bodu 5.5 tohto článku Zmluvy. Zmena sumy Preddavkov sa uskutočňuje doručením jednostranného písomného oznámenia o stanovení nového Rozpisu preddavkov Dodávateľovi na jeho emailovú adresu stanovenú na tento účel v bode 10.19 článku 10 tejto Zmluvy. Účinnosť stanoveného nového Rozpisu preddavkov nastáva od kalendárneho mesiaca nasledujúceho po doručení takéhoto oznámenia Dodávateľovi a Dodávateľ je počnúc takýmto kalendárnym mesiacom povinný uhrádzať Prevádzkovateľovi Preddavky v novej výške podľa aktualizovaného Rozpisu preddavkov.
	5. Zmluvné strany sa výslovne dohodli, že Prevádzkovateľ má právo zmeniť výšku Preddavkov aj v prípade, keď minimálne dva po sebe nasledujúce kalendárne mesiace bude fakturovaná cena plnenia predmetu tejto Zmluvy o 20 % (alebo viac):
1. vyššia ako stanovená výška Preddavkov pre takéto kalendárne mesiace; v takom prípade bude Prevádzkovateľ oprávnený zvýšiť skôr stanovenú výšku Preddavkov až do výšky 100 % priemernej fakturovanej ceny plnenia predmetu tejto Zmluvy za takéto dva kalendárne mesiace, alebo
2. nižšia ako stanovená výška Preddavkov pre takéto kalendárne mesiace; v takom prípade bude Prevádzkovateľ oprávnený primerane znížiť skôr stanovenú výšku Preddavkov po zohľadnení priemernej fakturovanej ceny plnenia predmetu tejto Zmluvy za takéto dva kalendárne mesiace.
	1. Pokiaľ Rozpis preddavkov neustanovuje inak, Preddavky sú splatné v 5. kalendárny deň v príslušnom fakturačnom období (t.j. mesiac *m* predchádzajúci mesiacu *m + 1* v ktorom je vystavená príslušná vyúčtovacia faktúra v zmysle bodu 5.7 tohto článku Zmluvy), pričom výška uhradeného Preddavku bude zohľadnená v príslušnej vyúčtovacej faktúre podľa bodu 5.7 tohto článku Zmluvy, z ktorej sa odpočíta uhradený Preddavok za príslušné fakturačné obdobie.
	2. Cena za prístup do MDS a distribúciu elektriny v odbernom mieste je účtovaná v mesačnom fakturačnom cykle. Prevádzkovateľ doručí faktúru Dodávateľovi za odberné miesta koncových odberateľov elektriny priradených do jeho bilančnej skupiny do 5 pracovných dní po skončení kalendárneho mesiaca *m*, v ktorom bola poskytnutá predmetná služba (plnenie) zo strany Prevádzkovateľa podľa tejto Zmluvy. Prílohou faktúry je elektronický rozpis fakturovaných položiek za každé odberné miesto koncového odberateľa elektriny pre ktorého Dodávateľ zabezpečuje distribúciu elektriny vrátane súvisiacich služieb na základe tejto Zmluvy.
	3. Vystavené vyúčtovacie faktúry Prevádzkovateľa majú splatnosť v 17. deň kalendárneho mesiaca *m + 1*, v ktorom bola daná faktúra vystavená.
	4. Zmluvné strany sa dohodli, že Dodávateľ bude uhrádzať Prevádzkovateľovi platby za plnenia podľa tejto Zmluvy (napr. úhrady vyúčtovacích faktúr, úhradu Preddavkov, úhradu Zábezpeky a iné) na bankový účet Prevádzkovateľa uvedený v záhlaví tejto Zmluvy alebo na iný bankový účet Prevádzkovateľa, ktorý je uvedený v príslušnej faktúre Prevádzkovateľa alebo ktorý Prevádzkovateľ pre daný účel písomne oznámi Dodávateľovi. V prípade, ak Dodávateľ elektriny poukáže platbu s nesprávnym variabilným symbolom, konštantným symbolom alebo špecifickým symbolom, alebo ju poukáže na iný bankový účet Prevádzkovateľa ako je uvedený na faktúre, Prevádzkovateľ ho o tejto skutočnosti bezodkladne informuje, pričom Dodávateľ musí vykonať nápravu najneskôr do 5 dní od obdržania tejto informácie od Prevádzkovateľa.
	5. Platobné a fakturačné podmienky za služby (vrátane spôsobu stanovenia a vykonávania úhrad) Prevádzkovateľa vyplývajúce z tejto Zmluvy sú bližšie upravené v ustanoveniach Prevádzkového poriadku a Pravidlách trhu.
	6. V prípade omeškania Dodávateľa s úhradou akejkoľvek splatnej pohľadávky podľa tejto Zmluvy má Prevádzkovateľ voči Dodávateľovi nárok na úhradu úrokov z omeškania najviac vo výške ustanovenej podľa Pravidiel trhu (a súvisiacich všeobecne záväzných právnych predpisov), a to za každý začatý deň omeškania s úhradou danej pohľadávky Prevádzkovateľovi.
	7. V prípade ak Dodávateľ mešká s úhradou Preddavku alebo platbou za vyúčtovaciu faktúru, Prevádzkovateľ je v takomto prípade oprávnený postupovať voči Dodávateľovi ďalej spôsobom podľa § 54 Pravidiel trhu.

## **FINANČNÉ ZÁBEZPEKY**

* 1. Zmluvné strany sa dohodli, že Dodávateľ je do 31.12.2023/ do 30 dní od účinnosti tejto Zmluvy povinný zložiť zábezpeku vo výške [•] EUR (slovom: [•] eur) (ďalej len „**Zábezpeka**“). Prevádzkovateľ je oprávnený zloženú Zábezpeku použiť na úhradu všetkých splatných pohľadávok, ktoré má voči Dodávateľovi, s čím Dodávateľ výslovne súhlasí. O použití zloženej Zábezpeky Prevádzkovateľ písomne informuje Dodávateľa. Dodávateľ je pri každom, čo i len čiastočnom použití Zábezpeky povinný túto obnoviť do pôvodnej výšky v lehote 7 dní od doručenia výzvy Prevádzkovateľa na jej obnovenie. Zmluvné strany sa výslovne dohodli, že Prevádzkovateľ má právo upraviť sumu Zábezpeky kedykoľvek počas trvania tejto Zmluvy, a to aj v priebehu fakturačného obdobia a bez potreby uzatvorenia dodatku k tejto Zmluve, jednostranne zmeniť výšku Zábezpeky formou písomného oznámenia takejto zmeny Dodávateľovi a to aj opakovane, pokiaľ v priebehu fakturačného obdobia dôjde k dôvodom, ktoré zakladajú možnosť zmeny výšku Preddavkov podľa bodov  5.4 a 5.5 článku 5 tejto Zmluvy. Účinnosť nového stanovenia výšky Zábezpeky nastáva po doručení takéhoto oznámenia Dodávateľovi na jeho emailovú adresu stanovenú na tento účel v bode 10.19 článku 10 tejto Zmluvy, pričom Zábezpeka musí byť doplnená do požadovanej novej výšky v lehote do 7 dní od doručenia takéhoto oznámenia Prevádzkovateľa. Stanovená výška Zábezpeky nesmie prekročiť 50% sumy celkovej (predpokladanej) výšky všetkých Preddavkov za príslušný kalendárny rok.
	2. Dodávateľ je povinný poskytnúť Zábezpeku niektorým z nasledovných spôsobov:
1. zložením hotovosti na účet Prevádzkovateľa uvedený v záhlaví tejto Zmluvy alebo na iný bankový účet Prevádzkovateľa, ktorý Prevádzkovateľ na tento účel oznámi písomne Dodávateľovi (ďalej len „**Finančná zábezpeka**“), alebo
2. zabezpečenie formou bankovej záruky zriadenej v prospech Dodávateľa vo finančnej inštitúcii s bankovou licenciou v Slovenskej republike (ďalej len „**Banková záruka**“).
	1. V prípade poskytnutia Zábezpeky formou Finančnej zábezpeky v zmysle bodu 6.2 písm. a) tohto článku Zmluvy platí, že Finančná zábezpeka sa považuje za uhradenú dňom pripísania peňažných prostriedkov na bankový účet Prevádzkovateľa. V prípade, ak bude Finančná zábezpeka zložená v banke úročená v súlade s úrokovou sadzbou banky, zmluvné strany sa dohodli, že Dodávateľ postupuje právo k úrokom zo zloženej Finančnej zábezpeky v prospech Prevádzkovateľa, keď ich banka pripíše v prospech bankového účtu Prevádzkovateľa.
	2. V prípade poskytnutia Zábezpeky formou Bankovej záruky sa Dodávateľ zaväzuje poskytnúť Prevádzkovateľovi neodvolateľnú, nepodmienečnú bankovú záruku splatnú na prvú výzvu a bez námietok vydanú bankou alebo pobočkou zahraničnej banky s priznaným dlhodobým ratingom minimálne na úrovni BBB+ (Standard & Poor´s) alebo Baa1 (Moody´s). Banková záruka musí byť platná a účinná po celú dobu trvania Zmluvy a počas troch mesiacov po ukončení trvania Zmluvy (ďalej len „**Doba platnosti**“). Pokiaľ nebude obdobie platnosti Bankovej záruky pokrývať celú Dobu platnosti, bude Dodávateľ povinný obnoviť vydanú Bankovú záruku za rovnakých podmienok, aké sú uvedené v tomto článku Zmluvy, a doručiť ju Prevádzkovateľovi najneskôr 30 (tridsať) kalendárnych dní pred uplynutím pôvodnej Bankovej záruky. V prípade, ak Dodávateľ neposkytne Prevádzkovateľovi obnovenú Bankovú záruku na celú Dobu platnosti vo vyššie uvedenej lehote, bude Prevádzkovateľ oprávnený čerpať všetky peňažné prostriedky z Bankovej záruky a vytvoriť z týchto prostriedkov zábezpeku, ktorú uloží na účet Prevádzkovateľa za rovnakých podmienok, ako sú stanovené v tomto článku pre Bankovú záruku do času, kým mu nebude predložená obnovená Banková záruka zo strany Dodávateľa na celú Dobu platnosti. Hodnota Bankovej záruky nesmie byť až do konca Doby platnosti nižšia ako výška Zábezpeky dohodnutá v bode 6.1 tohto článku Zmluvy. Prevádzkovateľ je povinný vrátiť Dodávateľovi originál Bankovej záruky do 1 (jedného) kalendárneho mesiaca od uplynutia Doby platnosti, za predpokladu, že všetky záväzky Dodávateľa podľa Zmluvy sú riadne splnené.
	3. V prípade ak Dodávateľ mešká so zložením alebo doplnením finančnej Zábezpeky v požadovanom objeme a k požadovanému termínu Prevádzkovateľ je v takomto prípade oprávnený postupovať voči Dodávateľovi ďalej spôsobom podľa § 54 Pravidiel trhu.

## **MERANIE A ODOVZDÁVANIE NAMERANÝCH ÚDAJOV**

* 1. Spôsob merania elektriny, vykonávanie odpočtov a poskytovanie hodnôt nameraných údajov z určených meradiel v odberných miestach vykonáva Prevádzkovateľ v súlade s platnými všeobecne záväznými právnymi predpismi, podľa Prevádzkového poriadku a Technických podmienok. Prevádzkovateľ poskytuje Dodávateľovi merané hodnoty v členení po odberných miestach Dodávateľa v zmysle Prevádzkového poriadku a Technických podmienok.
	2. Dodávateľ má povinnosť informovať svojich odberateľov, ktorých zásobuje v režime tejto Zmluvy, aby v prípade poruchy na odberných miestach v MDS Prevádzkovateľa kontaktovali autorizovanú osobu Prevádzkovateľa pre styk s odberateľmi v prípade porúch, ktorá je určená v prílohe č. 2 Zmluvy.
	3. Ostatné podmienky merania spotreby elektriny na odberných miestach (vrátane podmienok inštalácie a výmeny meradiel), podmienky priradenia typových diagramov odberu k jednotlivým odberným miestam a podmienky poskytovania údajov Dodávateľovi sú uvedené v Prevádzkovom poriadku a považujú sa za neoddeliteľnú súčasť tejto Zmluvy.

##  **PORUŠENIE ZMLUVNÝCH POVINNOSTÍ**

* 1. Ak poruší niektorá zo Zmluvných strán povinnosti vyplývajúce z tejto Zmluvy, má poškodená Zmluvná strana právo na náhradu vzniknutej škody, okrem prípadov, keď škody boli spôsobené obmedzením alebo prerušením distribúcie elektriny v súlade s touto Zmluvou a Zákonom o energetike. Za porušenie, ktoré zakladá nárok na náhradu škody sa nepovažuje prípad, ak je takéto porušenie ospravedlnené okolnosťami vylučujúcimi zodpovednosť, resp. zabezpečovaním povinnosti vo všeobecnom hospodárskom záujme v zmysle ustanovení § 24 Zákona o energetike.
	2. Zmluvná strana, ktorej vznikla škoda v zmysle odseku 8.1 tohto článku Zmluvy je povinná písomne oznámiť túto skutočnosť druhej Zmluvnej strane bez zbytočného odkladu potom, čo sa o vzniku škody dozvedela. Súčasťou písomného oznámenia musia byť aj doklady preukazujúce dôvod vzniku a výšku uplatňovanej škody. Po obdržaní takéhoto písomného oznámenia je druhá Zmluvná strana oprávnená v lehote 30 dní zaslať písomné vyjadrenie k predloženým dôvodom a výške uplatňovanej náhrady škody, prípadne vyzvať prvú zmluvnú stranu na doloženie ďalších dokladov preukazujúcich dôvod vzniku a výšku škody. Ak sa do uplynutia ďalších nasledujúcich 30 dní Zmluvné strany nedohodnú o rozsahu a výške náhrady škody, je ktorákoľvek Zmluvná strana oprávnená obrátiť sa na vecne a miestne príslušný súd Slovenskej republiky.
	3. V prípade reklamácie alebo sťažnosti spojenej s poskytovaním služieb Prevádzkovateľa posiela Dodávateľ, resp. ním splnomocnená osoba, písomne alebo elektronickým spôsobom takéto podanie na príslušnú e-mailovú adresu splnomocnenej osoby Prevádzkovateľa uvedenej v prílohe č. 2 pre výkon reklamácie a vybavovanie sťažností. Prevádzkovateľ reklamáciu prešetrí a výsledok oznámi písomne Dodávateľovi v lehote do 30 kalendárnych dní odo dňa doručenia reklamácie. Pri reklamácii vyúčtovania služieb Prevádzkovateľa poskytovaných podľa tejto Zmluvy sa postupuje v súlade s platným Prevádzkovým poriadkom, ktorý uvedený inštitút bližšie upravuje (najmä miesto, spôsob a lehoty na uplatňovanie reklamácií).

## **STAV NÚDZE A RIEŠENIE SPOROV**

* 1. Prevádzkovateľ distribučnej sústavy je povinný v prípade vzniku stavu núdze postupovať spôsobom ustanoveným vo všeobecne záväznom právnom predpise, ktorým sa vykonávajú ustanovenia § 20 Zákona o energetike.
	2. Zmluvné strany sa dohodli, že prípadné spory, ktoré vzniknú v súvislosti s predmetom tejto Zmluvy budú prednostne riešené dohodou Zmluvných strán. V prípade, ak sa Zmluvné strany nedohodnú na zmierlivom riešení sporu, Zmluvné strany sú oprávnené riešiť vzniknuté spory v sporovom konaní v súlade s § 38 zákona č. 250/2012 Z. z. o regulácii v sieťových odvetviach v znení neskorších predpisov alebo súdnou cestou na príslušnom všeobecnom súde Slovenskej republiky.
	3. Ďalšiu úpravu ohľadom možností alternatívneho riešenia sporov (vrátane spôsobu a lehotách na uplatňovanie dostupných prostriedkov na urovnávanie sporov) obsahuje Prevádzkový poriadok.

## **SPOLOČNÉ A ZÁVEREČNÉ USTANOVENIA**

* 1. Táto Zmluva nadobúda platnosť dňom jej podpísania zmluvnými stranami a účinnosť dňa [●].
	2. Táto Zmluva sa uzaviera na dobu [●].
	3. Táto Zmluva zaniká:
	4. uplynutím doby, na ktorú bola uzatvorená,
	5. písomnou dohodou Zmluvných strán,
	6. výpoveďou v súlade s touto Zmluvou, Prevádzkovým poriadkom a ostatnými všeobecne záväznými právnymi predpismi,
	7. písomným odstúpením od Zmluvy v súlade s touto Zmluvou, Prevádzkovým poriadkom a ostatnými všeobecne záväznými právnymi predpismi.
	8. V prípade Zmluvy uzatvorenej na dobu určitú Prevádzkovateľ distribučnej sústavy vypovedá Zmluvu alebo môže od nej odstúpiť podľa § 54 Pravidiel trhu. Pri podstatnom porušení Zmluvy zo strany Dodávateľa, najmä ak je Dodávateľ v omeškaní so zaplatením akejkoľvek platby podľa tejto Zmluvy (napr. platby za distribučné služby, platby Preddavku, platby Zábezpeky) alebo podľa osobitných predpisov a rozhodnutí ÚRSO, a túto neuhradí ani v dodatočnej lehote 5 dní stanovenej Prevádzkovateľom od uplynutia lehoty splatnosti danej pohľadávky, je Prevádzkovateľ distribučnej sústavy oprávnený postupovať podľa [§ 54](https://www.slov-lex.sk/pravne-predpisy/SK/ZZ/2023/207/20230701#paragraf-54) Pravidiel trhu. Za doručenie výzvy Dodávateľovi sa považuje odoslanie kópie výzvy elektronicky. Prevádzkovateľ je povinný následne vždy odoslať aj originál výzvy písomne. V elektronickej podobe sa považuje za doručenie upomienky, výzvy, výpovede alebo odstúpenia od Zmluvy, odoslanie upomienky, výzvy, výpovede alebo odstúpenia od Zmluvy zo strany Prevádzkovateľa preukázateľne na e-mailovú adresu, ktorú uviedol Dodávateľ elektriny Zmluvy v záhlaví tejto Zmluvy.
	9. Prevádzkovateľ distribučnej sústavy je tiež oprávnený odstúpiť od tejto Zmluvy v prípade, ak Dodávateľ stratí spôsobilosť dodávať elektrinu podľa Zákona o energetike, a to doručením písomného oznámenia o odstúpení od tejto Zmluvy Dodávateľovi.
	10. Zmluvné strany zhodne vyhlasujú, že za podstatné porušenie Zmluvy zo strany Dodávateľa považujú aj prípad ak:
1. je Dodávateľ opakovane v omeškaní so zaplatením Zmluvne dohodnutej platby za prístup a distribúciu elektriny vrátane ostatných regulovaných služieb, a takúto platbu neuhradí ani v dodatočnej lehote 5 dní stanovenej Prevádzkovateľom od uplynutia lehoty splatnosti danej pohľadávky, alebo
2. ak Dodávateľ nezložil alebo nedoplnil Preddavok alebo Zábezpeku v stanovenej lehote, alebo
3. ak dodávateľ neinformoval Prevádzkovateľa o tom, že nemá platnú a účinnú zmluvu o zúčtovaní odchýlok, alebo že takáto zmluva z akéhokoľvek dôvodu zanikla alebo sa stala neplatnou.
	1. Pri ukončení alebo zániku tejto Zmluvy informuje Prevádzkovateľ všetkých dotknutých účastníkov trhu o nemožnosti zabezpečiť prístup a distribúciu elektriny pre odberateľov elektriny Dodávateľa a informuje dotknutých odberateľov elektriny o skutočnosti, že od dátumu ukončenia alebo zániku tejto Zmluvy sa stávajú odberateľmi elektriny v režime dodávky poslednej inštancie.
	2. Ukončenie tejto Zmluvy sa nedotýka práva na uplatnenie nárokov vyplývajúcich z jej porušenia, vrátane oprávnenia na náhradu škody, Zmluvných ustanovení týkajúcich sa riešenia sporov medzi Zmluvnými stranami a ostatných ustanovení, ktoré podľa tejto Zmluvy alebo vzhľadom na svoju povahu majú trvať aj po ukončení tejto Zmluvy.
	3. Prevádzkovateľ týmto poučuje Dodávateľa o povinnosti Prevádzkovateľa dodržiavať pri prevádzkovaní MDS a distribúcii elektriny štandardy kvality vyplývajúce zo zákona č. 250/2012 Z. z. o regulácii v sieťových odvetviach v znení neskorších predpisov a vyhlášky Úradu č. 236/2016 Z. z., ktorou sa ustanovujú štandardy kvality prenosu elektriny, distribúcie elektriny a dodávky elektriny; Prevádzkovateľ je tiež povinný štandardy kvality riadne a včas vyhodnocovať (každoročne do konca februára) a vyhodnotenie zverejňovať na svojom webovom sídle po dobu 12 kalendárnych mesiacov.
	4. Dodávateľ uzatvára túto Zmluvu s Prevádzkovateľom z dôvodu zabezpečenia poskytovania služieb Prevádzkovateľa do odberných miest Dodávateľa priamo pre jednotlivých odberateľov elektriny podľa príslušných Zmlúv o združenej dodávke uzavretých medzi Dodávateľom a jednotlivými odberateľmi elektriny. Z toho dôvodu dodávateľ vyhlasuje, že Prevádzkovateľ je oprávnený podľa zákona č. 18/2018 Z. z. o ochrane osobných údajov a o zmene a doplnení niektorých zákonov v platnom znení, príslušných ustanovení Zákona o energetike a príslušných ustanovení Prevádzkového poriadku spracúvať osobné a technické údaje Dodávateľa a osobné a technické údaje odberateľov elektriny odberných miest Dodávateľa, ktoré Dodávateľovi alebo Prevádzkovateľovi na tento účel odberatelia elektriny poskytli alebo poskytnú a ktoré sú nevyhnutné na plnenie tejto Zmluvy, v rozsahu uvedenom v úvodných ustanoveniach tejto Zmluvy, a to počas celého obdobia trvania tejto Zmluvy, najneskôr však do lehoty vyrovnania všetkých záväzkov vzniknutých na základe tejto Zmluvy. Prevádzkovateľ je oprávnený poskytnúť takéto osobné a technické údaje v rovnakom rozsahu na spracovanie aj iným subjektom, s ktorými uzatvorí Prevádzkovateľ zmluvu o spracovaní osobných a technických údajov.
	5. Zmluvné strany sa dohodli na určení oprávnených osôb pre jednotlivé oblasti komunikácie pri plnení tejto Zmluvy. Tieto osoby a oblasti komunikácie sú uvedené v Prílohe č. 2 tejto Zmluvy.
	6. Zmluvné strany sa zaväzujú informovať sa včas a presne o všetkých zmenách skutočností uvedených v tejto Zmluve a poskytovať si všetky informácie, ktoré by mohli mať vplyv na jej plnenie.
	7. Práva a povinnosti zmluvných strán, ktoré nie sú upravené v tejto Zmluve, sa spravujú Prevádzkovým poriadkom a Technickými podmienkami. V súvislosti s poskytovaním služieb podľa tejto Zmluvy sú Zmluvné strany viazané aj príslušnými všeobecne záväznými právnymi predpismi.
	8. Neoddeliteľnou súčasťou tejto Zmluvy sú jej prílohy:
	9. Príloha č. 1: Zoznam odberných miest odberateľov elektriny,
	10. Príloha č. 2: Oprávnené osoby pre komunikáciu,
	11. Príloha č. 3: Rozpis Preddavkov
	12. Príloha č. 4: Prevádzkový poriadok – zverejnený na webovom sídle Prevádzkovateľa.
	13. Zmluva je vyhotovená v dvoch vyhotoveniach, pričom Prevádzkovateľ aj Dodávateľ obdržia po jednom vyhotovení Zmluvy.
	14. Zmluvné strany nie sú oprávnené postúpiť svoje práva a povinnosti zo Zmluvy tretej osobe bez prechádzajúceho písomného súhlasu druhej Zmluvnej strany.
	15. Dodávateľ nie je oprávnený započítať si pohľadávky, ktoré mu vzniknú voči Prevádzkovateľovi podľa Zmluvy alebo inej zmluvy voči pohľadávkam Prevádzkovateľa, ktoré má alebo bude mať voči nemu z tejto Zmluvy.
	16. Pre účely elektronického doručovania upomienok, výziev, výpovede, odstúpenia od Zmluvy, výšky príslušnej finančnej Zábezpeky a Preddavku vrátene ich zmien, a prípadne iných dokumentov súvisiacich s touto Zmluvou, určuje Dodávateľ jeho e-mail uvedený v záhlaví tejto Zmluvy.
	17. Prevádzkovateľ je povinný zachovávať dôvernosť informácií v zmysle § 94 Zákona o energetike. Žiadna zo Zmluvných strán bez písomného súhlasu druhej Zmluvnej strany neposkytne informácie o obsahu tejto Zmluvy, okrem verejne publikovaných informácií, a to ani v čiastkovom rozsahu tretej strane s výnimkou osôb ovládajúcich a osôb ovládaných rovnakou ovládajúcou osobou. Rovnakým spôsobom strany chránia dôverné informácie a skutočnosti tvoriace obchodné tajomstvo tretej osoby, ktoré sú touto treťou stranou niektorej zo Zmluvných strán poskytnuté s dovolením ich ďalšieho použitia. Záväzok ochrany utajenia trvá po celú dobu trvania skutočností tvoriacich obchodné tajomstvo alebo trvania záujmu chránenia dôverných informácií. Týmto nie je dotknutá povinnosť poskytovať informácie podľa osobitných predpisov najmä oznamovanie meraných hodnôt organizátorovi krátkodobého trhu s elektrinou a podobne.
	18. Uzavretím tejto Zmluvy sa rušia všetky doterajšie zmluvné vzťahy súvisiace s distribúciou do predmetného odberného miesta, uzavreté medzi rovnakými Zmluvnými stranami alebo ich právnymi predchodcami. Uvedené sa netýka platných zmlúv o pripojení do distribučnej sústavy, ak sú uzatvorené.
	19. Zmluvu je možné dopĺňať a meniť len na základe písomných dodatkov podpísaných oboma Zmluvnými stranami.
	20. Zmluvné strany vyhlasujú, že sú spôsobilé na právne úkony a túto Zmluvu uzatvárajú po jej dôkladnom prečítaní slobodne, na základe vlastnej vôle, vážne a nie v tiesni alebo za nápadne nevýhodných podmienok.

Za Prevádzkovateľa: Za Dodávateľa:

V [●], dňa [●] V [●] dňa [●]

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Meno a priezvisko: [●] Meno a priezvisko: [●]

Funkcia: [●] Funkcia: [●]

Obchodné meno: [●] Obchodné meno: [●]

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Meno a priezvisko: [●] Meno a priezvisko: [●]

Funkcia: [●] Funkcia: [●]

Obchodné meno: [●] Obchodné meno: [●]

**Príloha č.1 :** **IDENTIFIKÁCIA A ŠPECIFIKÁCIA ODBERNÝCH MIEST DODÁVATEĽA**

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| **Por. č.** | **EIC kód** | **Názov a adresa odberného miesta** | **Napäťová úroveň** | **Typ merania** | **Distribučná sadzba** | **Priradený typový diagram odberu** | **Periodicita odpočtu** | **MRK** | **RK** | **Predpokladané ročné množstvo** **(v MWh)** |
| 1. |  |  |  |  |  |  |  |  |  |  |
| 2. |  |  |  |  |  |  |  |  |  |  |
| 3. |  |  |  |  |  |  |  |  |  |  |
| 4. |  |  |  |  |  |  |  |  |  |  |
| 5. |  |  |  |  |  |  |  |  |  |  |
| 6. |  |  |  |  |  |  |  |  |  |  |
| 7. |  |  |  |  |  |  |  |  |  |  |
| 8. |  |  |  |  |  |  |  |  |  |  |
| 9. |  |  |  |  |  |  |  |  |  |  |
| 10. |  |  |  |  |  |  |  |  |  |  |
| 11. |  |  |  |  |  |  |  |  |  |  |
| 12. |  |  |  |  |  |  |  |  |  |  |
| 13. |  |  |  |  |  |  |  |  |  |  |
| 14. |  |  |  |  |  |  |  |  |  |  |
| 15. |  |  |  |  |  |  |  |  |  |  |
| 16. |  |  |  |  |  |  |  |  |  |  |
| 17. |  |  |  |  |  |  |  |  |  |  |
| 18. |  |  |  |  |  |  |  |  |  |  |
| 19. |  |  |  |  |  |  |  |  |  |  |
| 20. |  |  |  |  |  |  |  |  |  |  |

**Príloha č.2 : URČENIE OPRÁVNENÝCH OSÔB NA KOMUNIKÁCIU**

1. **Splnomocnenci pre Zmluvné vzťahy**

Na strane Prevádzkovateľa:

|  |  |  |  |
| --- | --- | --- | --- |
| **Funkcia** | **Meno** | **telefón/fax** | **E-mail** |
| [●] | [●] | [●] | [●] |
| [●] | [●] | [●] | [●] |
| výkon reklamácie a vybavovanie sťažností | [●] | [●] | [●] |

Na strane Dodávateľa

|  |  |  |  |
| --- | --- | --- | --- |
| **Funkcia** | **Meno** | **telefón/fax** | **E-mail** |
| [●] | [●] | [●] | [●] |
| [●] | [●] | [●] | [●] |

1. **Komunikácia v prípade porúch a plánovaných prerušení distribúcie elektriny**

Na strane Prevádzkovateľa:

|  |  |
| --- | --- |
| **Autorizovaná osoba Prevádzkovateľa pre styk s odberateľmi v prípade porúch** | **Telefón** |
| [●] | [●] |
| [●] | [●] |
| **Autorizovaná osoba Prevádzkovateľa pre styk s Dodávateľom v prípade plánovaných prerušení distribúcie elektriny a v prípade porúch** | **Telefón** |
| [●] | [●] |
| [●] | [●] |

Na strane Dodávateľa

|  |  |  |  |
| --- | --- | --- | --- |
| **Funkcia** | **Meno** | **telefón/fax** | **E-mail** |
| [●] | [●] | [●] | [●] |
| [●] | [●] | [●] | [●] |

Na strane Odberateľa

|  |  |  |  |
| --- | --- | --- | --- |
| **Funkcia** | **Meno** | **telefón/fax** | **E-mail** |
| [●] | [●] | [●] | [●] |
| [●] | [●] | [●] | [●] |

1. **Splnomocnenci pre zasielanie fakturačných dát**

Na strane Prevádzkovateľa:

|  |  |  |  |
| --- | --- | --- | --- |
| **Funkcia** | **Meno** | **Telefón/fax** | **E-mail** |
| [●] | [●] | [●] | [●] |
| [●] | [●] | [●] | [●] |

Na strane Dodávateľa

|  |  |  |  |
| --- | --- | --- | --- |
| **Funkcia** | **Meno** | **Telefón/fax** | **E-mail** |
| [●] | [●] | [●] | [●] |
| [●] | [●] | [●] | [●] |

**Príloha č.3: ROZPIS PREDDAVKOV**

Rozpis mesačných Preddavkov:

|  |  |  |
| --- | --- | --- |
| **Fakturačné obdobie:** | **Dátum splatnosti Preddavku:** | **Výška Preddavku:** |
| 1/2024 | 5.1.2024 | [●] |
| 2/2024 | 5.2.2024 | [●] |
| 3/2024 | 5.3.2024 | [●] |
| 4/2024 | 5.4.2024 | [●] |
| 5/2024 | 5.52024 | [●] |
| 6/2024 | 5.6.2024 | [●] |
| 7/2024 | 5.7.2024 | [●] |
| 8/2024 | 5.8.2024 | [●] |
| 9/2024 | 5.9.2024 | [●] |
| 10/2024 | 5.10.2024 | [●] |
| 11/2024 | 5.11.2024 | [●] |
| 12/2024 | 5.12.2024 | [●] |